ERASMUS+ PÓTPÁLYÁZAT 2017/2018

A Magyar Képzőművészeti Egyetem pótpályázatot hirdet a **2017/18-es tanév tavaszi félévében** megvalósuló külföldi tanulmányutakra az **Erasmus+ Program** keretén belül, az alábbi feltételek szerint:

* Ösztöndíj támogatás korlátozott számú (10-12 fő) pályázó számára elérhető a tanszéki rangsorok alapján.
* Lehetőség van önköltséges helyre jelentkezni. Az önköltséges hallgatók, élhetnek az Erasmus mobilitási program lehetőségeivel, de az utazás és kinn tartózkodás teljes költségét maguk teremtik elő.
* Az Erasmus **ösztöndíj összege** országonként változik, ezeket a rátákat az Európai Bizottság határozza meg. <http://www.tka.hu/hir/4535/emelkednek-az-erasmus-osztondijak> Az Egyetem az ösztöndíjat euróban utalja (***A támogatás nem minden esetben fedezi az utazás és a külföldi tartózkodás teljes költségét.******A megélhetéshez szükséges további kiadásokat a hallgatóknak saját forrásból kell fedezniük***.)
* A pótpályázatokat a hallgató tanszéke bírálja el.

A tanszéki bírálatot követően a Nemzetközi Iroda közzéteszi a 2017/18-es tanévre ösztöndíjat nyert hallgatók listáját, majd információs napot tart a hallgatóknak. A nyertes hallgatót a partnerintézmény felé a Nemzetközi Iroda nominálja. A nominálás elfogadása után indíthatja a hallgató a külföldi partnerintézményben a jelentkezést.

A jelentkezés folyamata: az MKE Erasmus koordinátora jelöli a partnerintézményeknél fennmaradt helyekre az ösztöndíjat nyert hallgatókat. Ezután történik az intézményenként változó kritériumok alapján összeállított (az eredeti leadott anyagtól sok esetben eltérő) pályázati anyag kiküldése.

*Figyelem:* a pályázási határidők és követelmények intézményenként változnak (ezekről az egyes partnerintézmények weboldalán lehet tájékozódni!) Csak az adott partnerintézmények pályázati kritériumainak megfelelő anyagot van módunkban kiküldeni. (Ha pl. a hallgató nyelvtudása nem felel meg a partner nyelvi követelményeinek, másik célintézményt kell választania!)

* A partnerintézmény értékeli a kiküldött portfoliókat és jelzi, hogy mely hallgatókat tudja fogadni. Az ösztöndíjat nyert hallgató helye a partnerintézményben csak pozitív válasz esetén garantált.
* A hallgatónak a fogadó intézményben tandíjat nem kell fizetnie, az MKE pedig a külföldi tartózkodás idejére is folyósítja a hallgató tanulmányi ösztöndíját.
* A választható célintézmények listáját a pályázat mellékletében találjátok.
* FIGYELEM**!** A 2014/15-ös tanévtől kezdődően olyan hallgató is pályázhat, aki már nyert korábban Erasmus ösztöndíjat, de a külföldi egyetem(ke)en töltött idő nem éri el a 12 hónapot (osztatlan képzésben részt vevő hallgatók esetében az összes Erasmus ösztöndíjasként felhasználható idő 24 hónap).

**A jelentkezés feltételei:**

* a jelentkező az MKE beiratkozott hallgatója (aktív félév, a tanulmányút ideje alatt is),

akinek a pályázat leadása idején **min. 2** lezárt féléve van, illetve osztatlan képzésben **maximum negyedéves;**

* **magyar/EU állampolgárság** vagy tartózkodási engedély;
* **szakmai és nyelvi felkészültség** (megfelelő nyelvtudás angolul, vagy a célország nyelvén)

*Figyelem:* Mivel az új Erasmus+ Program keretében (partnerintézmények között) megkötött kétoldalú szerződések megkövetelik a megfelelő szintű nyelvtudást, ez már a pályázatok elbírálásánál is fontos tényező.

A **pályázati űrlapon a nyelvtudás szintjét jelölni kell**, nyelvvizsga esetén a nyelvvizsga típus pontos jelölése szükséges nyelvvizsga másolat csatolásával. Nyelvvizsga, ill. azzal egyenértékű nyelvtudást igazoló okirat (angol vagy célország nyelve) hiányában, a nyertes hallgatónak **nyelvi szintfelmérőn (Lektorátus)** kell részt vennie!

**A pályázathoz szükséges dokumentumok (nyomtatva és elektronikusan/e-mailben is a** **foreign@mke.hu** **címre!):**

# **Jelentkezési lap!** (letölthető a honlapon, <http://www.mke.hu/info/erasmus04.php>)

# **Önéletrajz** (max. 1 oldal magyarul és angolul / vagy a célország nyelvén)

* **Munkaterv** (max. 1 oldal magyarul és angolul / vagy a célország nyelvén)
* **Nyelvvizsga bizonyítvány**, ha van (fénymásolat)
* **Portfolió** művész szakos hallgatók esetében (**max. A4**–es méret, **max. 15-20** munkáról fotó, videó, **név,** **szak**, **évfolyam** a portfolió külső borítóján feltüntetve*!*

Erasmus ösztöndíjra csak az NKI-n keresztül lehet jelentkezni.

**A pályázatok a félfogadási időben adhatók le a**

**Nemzetközi és Kiállítási Irodában.**

**A pályázat leadási határideje:**

**2017. szeptember 22.(péntek) 13.00 óra** – amennyiben a pályázó a következő városokba pályázik: **Oslo, Hamburg, Canterbury**

**2017. október 5. (csütörtök) 14.00 óra – minden más hely esetén**

***Figyelem! Későn beérkezett és hiányos pályázatokat nem áll módunkban elfogadni!***

**A pályázatok elbírálásának határideje várhatóan: 2017. október 12.**

További információk:

Lafferton Luca és Nagy Gabriella, Nemzetközi és Kiállítási Iroda,

*fogadóóra: hétfő, szerda 10.00-11.00; kedd, csütörtök 13.00-14.00*tel: 478-0980, email: foreign@mke.hu